เรื่องร้องเรียน: อยากร้องเรียนถึงผู้ว่าราชการจังหวัดกรุงเทพมหานคร คุณชัชชาติ สิทธิพันธุ์ ข้าพเจ้ายังไม่ได้รับการช่วยเหลือเรื่องเงินเยียวยา จากการที่หมู่บ้านปล่อยน้ำสีทาบ้านเข้ามาในพื้นที่เกษตรกรรมของข้าพเจ้าเลย โดยร้องเรียนผ่านสำนักงานเขตที่รับผืดชอบหลายรอบแล้ว เรื่องเงียบตลอด
การดำเนินการของเจ้าหน้าที่: ในกรณีดังกล่าวฝ่ายสิ่งแวดล้อมและสุขาภิบาล สำนักงานเขตจอมทอง ได้ตรวจสอบและดำเนินการตามอำนาจหน้าที่แล้ว รายละเอียด ดังนี้  1. เมื่อวันที่ 3 มกราคม 2566 ฝ่ายสิ่งแวดล้อมและสุขาภิบาล ได้ตรวจสอบเรื่องร้องเรียนดังกล่าว ณ โครงการหมู่บ้านแกรนดิโอ สาทร ถนนกัลปพฤกษ์ แขวงบางขุนเทียน เขตจอมทอง กรุงเทพมหานคร ขณะตรวจสอบพบว่า เป็นโครงการที่อยู่ระหว่างการก่อสร้างและทาสีภายในโครงการฯ จริง จากการสอบถามเจ้าหน้าที่รักษาความปลอดภัย แจ้งว่า ท่อระบายน้ำของโครงการ มีการชำรุดจริง  		 2. เมื่อวันที่ 4 มกราคม 2566 ฝ่ายสิ่งแวดล้อมและสุขาภิบาล ได้ตรวจติดตามอีกครั้ง  ณ โครงการหมู่บ้านแกรนดิโอ สาทร ถนนกัลปพฤกษ์แขวงบางขุนเทียน เขตจอมทอง กรุงเทพมหานคร  ขณะตรวจสอบพบว่า ไม่ได้มีการก่อสร้างภายในบริเวณบ้านและไม่ได้มีการปล่อยน้ำลงท่อระบายตามแจ้ง จากการสอบถามผู้ดูแลโครงการ แจ้งว่า บริเวณท่อระบายน้ำที่มีการชำรุด ได้มีการซ่อมแซมแล้ว ในวันที่ 24 ธันวาคม 2565 และไม่มีการดำเนินงานในบริเวณสถานที่ดังกล่าวตั้งแต่วันที่ 31 ธันวาคม 2565 ถึงวันที่ 8 มกราคม 2566 ทั้งนี้ เจ้าหน้าที่ได้ออกแบบตรวจแนะนำของเจ้าพนักงานฯ ให้จัดหามาตรการป้องกันมิให้มีการปล่อยน้ำเสียลงสู่ผู้อยู่อาศัยใกล้เคียงเพื่อป้องกันมิให้รบกวนผู้อยู่อาศัยใกล้เคียง 		 3. เมื่อวันที่ 30 มกราคม 2566 ฝ่ายสิ่งแวดล้อมและสุขาภิบาล ร่วมกับเจ้าหน้าที่ ฝ่ายโยธา ได้ตรวจติดตาม ณ โครงการหมู่บ้านแกรนดิโอ สาทร ถนนกัลปพฤกษ์ แขวงบางขุนเทียน  เขตจอมทอง กรุงเทพมหานคร ขณะตรวจสอบพบว่า ไม่มีการปล่อยน้ำเสียลงท่อระบายน้ำตามแจ้ง  และได้ประสานผู้ดูแลโครงการฯ เข้าหารือเพื่อแก้ไขปัญหาดังกล่าวบริเวณบ้านผู้ร้องเรียน จากการสอบถาม ผู้ร้องเรียน ให้การว่า ปัจจุบันไม่มีน้ำสีขาวไหลเข้ามาภายในบ้านแล้ว แต่จะมีน้ำซึมออกจากบริเวณกำแพงที่เกิดจากการถมดินภายในโครงการ แต่มักจะเกิดในช่วงหน้าฝน ทั้งนี้ ผู้ดูแลโครงการรับทราบเรื่องแล้ว และจะดำเนินการแก้ไขต่อไป ผู้ร้องเรียนรับทราบและพอใจในการแก้ไขปัญหา              4. ฝ่ายสิ่งแวดล้อมและสุขาภิบาล ประสานผู้ดูแลโครงการ เพื่อสอบถาม ได้ความว่าทางโครงการได้ดำเนินการหารือกับกรรมการบริษัท เฟรเซอร์ส พร็อพเพอร์ตี้ โฮม (ประเทศไทย) เพื่อหาแนวทางในการแก้ไขปัญหา โดยจะดำเนินการแก้ไขน้ำรั่วซึมออกมาจากกำแพงของหมู่บ้านด้วยวิธีการปิดรอยระหว่างกำแพงเพื่อป้องกันน้ำไหลเข้...
ความเห็นของผู้แจ้ง: ยังไม่ได้รับเงินเยียวยาจากเหตุการณ์ที่เกิดขึ้น
พื้นที่: แขวงบางขุนเทียน เขตจอมทอง กรุงเทพมหานคร